text: Dubtes sobre verbs en anglès? Consulta a la xarxa - W!ALDIA
  Dubtes sobre verbs en anglès? Consulta a la xarxa
  L'anglès és una de les assignatures pendents per a moltes persones i Internet és una bona eina per millorar els coneixements. A la xarxa podem trobar infinitat de recursos per aprendre gramàtica, vocabulari… i a més també hi ha webs específics sobre les conjugacions verbals. Aquest és el cas de la pàgina Conjugation, una mena de cercador en què introduint el verb que volem conjugar s'obtenen els diferents temps verbals conjugats i les formes que es corresponen a cada persona. A més, també recull com fer les formes negatives i interrogatives i ofereix diverses definicions en anglès del verb que s'ha conjugat.
  De funcionament similar és el web verb2verb, que a més de la conjugació de les diferents persones en tots els temps verbals també permet que l'usuari provi els seus coneixements a través de diferents tests. Aquest web no ofereix les formes negatives i interrogatives però permet obtenir la conjugació de verbs francesos.
  dimecres, 21 d'abril de 2010 - categoria: serveis, webs | comentaris tancats
  1 comentari a "Dubtes sobre verbs en anglès? Consulta a la xarxa"
  Gemma. 22/04/2010 - 8:15 h.
  Hola Viladecanencs! Aquí us deixo un enllaç molt útil per a redactar cartes en anglès. És una web molt completa, podreu trobar informació per a redactar sol·licituds de feina, currículums, reclamacions, i molt més!. Espero que us sigui d'utilitat!